દક્ષિણ ગુજરાતમાં છેલ્લા બે દિવસથી પડી રહેલા ભારે વરસાદના કારણે વલસાડના અનેક સ્થળોમાં પાણી ભરાઇ ગયા છે. વરસાદના કારણે વલસાડ અને પારડી રેલવે ટ્રેક પર પાણી ભરાઇ જતાં ગુજરાત ક્વીન, દાહોદ ઇન્ટરસિટી, કર્ણાવતી, વલસાડ વિરમગામ પેસેન્ડર, વિરાર શટલને રદ કરવામાં આવી છે. અગસ્ત ક્રાન્તિ, રાજધાની, દુરંતો, ગરીબ રથને અધવચ્ચે જ રોકી દેવામાં આવી છે. આ ઉપરાંત મુંબઇ-સુરતથી આવતી ટ્રેનોને પણ વિવિધ સ્થળો પર રોકી દેવામાં આવી છે. વલસાડ જિલ્લામાં પડેલા વરસાદની વાત કરવામાં આવે તો, વલસાડમાં 24 ઇંચ, પારડીમાં 15, ધરમપુરમાં 6 ઇંચ વરસાદ પડ્યું છે. ડાંગમાં ભારે વરસાદના કારણે નદીઓમાં પૂરની સંભાવના વ્યક્ત કરવામાં આવી છે. જેના પગલે અધિકારીઓને સતર્ક કરી દેવામાં આવ્યા છે.